দুঃখিত, লিখতে একটু দেরিই হয়ে গেল বলে। শর্মিলা বোসের আরেক প্রকরণের কথা বলেছিলাম (লিখেছেন, বুঝতে পারেননি)। আশপাশের কাউকে কাউকে আমাদের এই কাজলরেখাদের কথা এত নির্বিকারভাবে শুনতে দেখি, শোনার পর এত প্রতিক্রিয়াহীন চোখে তাকাতে দেখি যে, বোঝাই যায় পারমাণবিক বোমা বানানো আর ক্রিকেটে বিস্ময়কর সাফল্যের অধিকারী পাকিস্তান নামের দেশটির সেনারা এবং তাদের সহচররা নারীদের সঙ্গে এমন আচরণ করেছে ভাবতে কষ্ট হচ্ছে তাদের। একজনকে দাবি করতে শুনেছি, ক্যাম্পে তুলে নিয়ে যাওয়া এসব নারীদের অনেকেই নাকি পাকিস্তানীদের প্রেমে পড়ে সুখ [..]